רחוב ליברטי 28

רחוב ליברטי 28 (באנגלית: 28 Liberty Street; לשעבר: צ'ייס מנהטן פלאזה 1, באנגלית: One Chase Manhattan Plaza) הוא גורד שחקים המצוי בדאונטאון מנהטן - חלקו הדרומי של רובע מנהטן של העיר ניו יורק במדינת ניו יורק שבארצות הברית. היסטוריה ותאור המבנה הבניין נפתח בשנת 1961, ומרתפי הבניין והכיכר נפתחו בשנת 1964. גובהו 248 מטרים ויש בו 60 קומות (וכן 5 קומות מרתף). הבניין הוא ה-37 בגובהו בעיר ניו יורק, ה-83 בגובהו בארצות הברית, ה-93 בגובהו באמריקה הצפונית וה-752 בגובהו בעולם. הבניין, שנבנה בסגנון מודרני (הסגנון הבין-לאומי) ולו חזית זכוכית ופלדה לבנה ושחורה, תוכנן על ידי האדריכל גורדון בנשפט ממשרד האדריכלים סקידמור, אווינגס ומריל (SOM). הבניין שופץ בתחילת שנות ה-90, ובנק צ'ייס מנהטן העביר את מטה החברה בשנת 1997, ובו שכן משרדו של דייוויד רוקפלר. חברת האם של צ'ייס מנהטן, ג'יי פי מורגן צ'ייס, מכרה את הבניין לחברת ההשקעות הסינית, קבוצת פוסון, בשנת 2013. שם הבניין שונה לאחר מכן לרחוב ליברטי 28. הבניין עבר שיפוץ נרחב בין השנים 2016 ו-2018. הבניין נראה מרחוק מגושם ביחס למבנים הסמוכים לו - שנבנו בתקופה מוקדמת יותר, וזאת בעיקר בשל השתקפות מבני הלבנים שסביבו בחלונות הזכוכית של גורד השחקים. המגדל מחופה אלומיניום - מתכת זולה יותר, וזאת על מנת לחסוך בעלויות (ולא להשתמש בפלדת אל חלד היקרה יותר). ראו גם גורדי שחקים בניו יורק לקריאה נוספת קישורים חיצוניים אתר האינטרנט הרשמי של רחוב ליברטי 28 רחוב ליברטי 28 באתר המועצה לבניינים גבוהים וסביבת מחיה עירונית (CTBUH) רחוב ליברטי 28 באתר Buildings DB רחוב ליברטי 28 באתר משרד האדריכלים והמהנדסים סקידמור, אווינגס ומריל (SOM) הערות שוליים